स्नेचिंग की वारदातें करने से पहले चुरा लेते थे बाइक, तीन आरोपी गिरफ्तार
जुगाड़ू रेहड़ी-रिक्शा पर ले जा रहा था चोरी की बाइक, गिरफ्तार
बाइकचुराकर स्नेचिंग की वारदातों को अंजाम देने वाले तीन आरोपियों को थाना डिवीजन नंबर 6 पुलिस ने गिरफ्तार किया है। आरोपियों की पहचान कोट मंगल सिंह के रहने वाले अमनदीप सिंह उर्फ रोमी, गुरपाल नगर के रहने वाले कर्मजीत सिंह उर्फ मनी और गली नंबर दो गुरमेल नगर के रहने वाले कृष्ण कुमार के रूप में हुई है। तीनों आरोपी फोकल प्वाइंट, कंगनवाल के इलाकों में स्नेचिंग की वारदातें करते थे। आरोपियों से चुराई हुईं 6 बाइकें और 6 मोबाइल बरामद हुए हैं। पुलिस ने आरोपियों को अदालत में पेश कर रिमांड लिया है और पूछताछ कर रही है।
थाना डिवीजन नंबर 6 में बुलाई गई प्रेस काॅन्फ्रेंस में जानकारी देते हुए एडीसीपी-1 परमजीत सिंह गोराया और एसीपी सेंट्रल अमनदीप सिंह बराड़ ने बताया कि 5 मार्च को थाना डिवीजन नंबर 6 पुलिस ने एसएचओ सुभाष चंदर की अगुवाई में चीमा चौक में नाकाबंदी की हुई थी। एएसआई जसबीर सिंह को मुखबिर ने सूचना दी कि स्नेचिंग और चोरी की वारदातों को अंजाम देने वाले दो आरोपी किसी वारदात को अंजाम देने के लिए आरके रोड पर घूम रहे हैं। इसके बाद पुलिस पार्टी ने तुरंत नाकाबंदी करके अमनदीप और कर्मजीत को चोरी के बाइक और चार मोबाइलों समेत काबू कर लिया। इसके बाद आरोपियों ने छुपाकर रखी हुईं चार बाइक और बरामद करवाईं। आरोपियों से पूछताछ में पता चला कि कृष्ण कुमार भी उनका साथी है। इसके बाद 6 मार्च को कृष्ण कुमार को काबू कर चोरी की एक बाइक और दो मोबाइल फोन बरामद कर लिए गए।
पुलिस पूछताछ में आरोपियों ने बताया कि वह नशा करने के आदी हैं। नशे की पूर्ति करने के लिए वे स्नेचिंग और चोरी की वारदातों को अंजाम देते थे। स्नेचिंग करने के लिए वे चोरी की हुई बाइक का ही इस्मेताल करते थे। तीनों अलग-अलग जगह घूमते रहते थे। जहां कहीं भी उन्हें किसी जगह कोई खुली बाइक मिल जाती तो उसे चुरा लेते। इसके अलावा आरोपी पुरानी बाइकों की तलाश भी करते, जिनके लॉक घिसने के कारण जल्दी टूट जाते थे। बाद में बाइक का नंबर बदल देते और स्नेचिंग की वारदात को अंजाम देने के बाद चुराई हुई बाइक को किसी सुनसान जगह पर छोड़ देते थे।
लुधियाना| बाइकचोरी कर जुगाड़ू रेहड़ी-रिक्शा पर लादकर ले जा रहे आरोपी को थाना सदर पुलिस ने गिरफ्तार किया है। पुलिस आराेपी से पूछताछ कर रही है। पुलिस उसके अन्य साथियों को लेकर भी उससे पता लगा रही है। आरोपी का नाम अंतीकुल है, वह मुल्लांपुर रेलवे स्टेशन के पास झुग्गियों का रहने वाला है। पुलिस ने आरोपी को अदालत में पेश कर रिमांड लिया है और पूछताछ कर रही है। पुलिस के अनुसार 6 मार्च को उन्होंने ललतों कलां चौक में नाकाबंदी की थी। वहां से जुगाड़ू रेहड़ी-रिक्शा पर बाइक लादकर ले जा रहे आरोपी को शक के आधार पर रोक कर पूछताछ की तो वह मौके पर बाइक का कोई डॉक्यूमेंट पेश नहीं कर सका। जांच के दौरान पता चला कि बाइक चोरी की है। आरोपी ने गांव मंसूरा के रहने वाले जगजीत सिंह के घर से चुराई थी। इसके बाद मामला दर्ज कर आरोपी को गिरफ्तार कर लिया गया।
पुलिस की हिरासत में बाइकें चुराने वाले तीनों आरोपी। फोटो: भास्कर
hin_Deva bho_Deva hin_Deva hin_Deva hin_Deva hin_Deva bho_Deva